recursal/SuperWikiNEXT-32B huggingface dataset:
*For innsjøen i Skjåk, se Aursjoen.*

**Aursjøen** er en regulert innsjø på grensen mellom fylkene Innlandet og Møre og Romsdal. Før reguleringen i 1953 var det tre innsjøer, Gautsjøen i sør (851 moh), Grynningen i midten (837,5 moh) og Aursjøen i nord (831 moh). Dammen utgjør hovedmagasinet til Aura kraftverk. Med fullt magasin er sjøen 30 km lang og rommer 561 millioner m³ vann. Høyeste regulerte vannstand er 856 moh. Laveste regulerte vannstand er for Gautsjøen 843,5 moh, for Grynningen 837,5 moh og for Aursjøen 827,3 moh.

Berggrunnen består i hovedsak av tungt forvitrende bergarter (gneis/granitt og noe kvartsitt), som gir grunnlag for surt miljø. Men morenemasser virker positivt på vannkvaliteten.

Aursjøen har bestand av ørret og harr. Før reguleringen skjedde reproduksjonen av ørret stort sett på rennende vann mellom de tre opprinnelige innsjøene. Etter reguleringen ble tilgjengelige gytearealer redusert med 70-80 %. Regulanten ble derfor pålagt å sette ut ørret årlig, men fangster ved prøvefiske domineres likevel av fisk som kommer fra naturlig rekruttering.

Fra gammel tid har det vært en ferdselsåre mellom Aursjøen og Grynningen. I 2006 sto Oppland fylkeskommune for utgraving av boplasser fra steinalder og bronsealder i dette området.

KNT oppførte i 1893 sin første turisthytte ved Aursjøen. Hytta ble reist like ved vannkanten og hadde 10 sengeplasser. I 1910-1911 ble en ny hytte reist høyere opp i terrenget for å møte planene om oppdemming. Hytta ligger ved anleggsvei, tilgjengelig med privatbil, og er betjent.

Aursjøen ligger i dag som en kile mellom Dovrefjell-Sunndalsfjella nasjonalpark på østsiden og Dalsida landskapsvernområde på vestsiden. Verneområdene ble opprettet 3. mai 2002.

Galleri
-------

* Aursjøen mot østAursjøen mot øst
* Aursjøen mot vest  Foto: C. Hill, 2012Aursjøen mot vest  Foto: C. Hill, 2012
* Demningen mot vest slipper ut vann til elva Aura  Foto: C. Hill, 2012Demningen mot vest slipper ut vann til elva Aura  Foto: C. Hill, 2012
* Solnedgang over Aursjøen. Utsikt mot AursjødammenSolnedgang over Aursjøen. Utsikt mot Aursjødammen

Referanser
----------

1. 1 2 3 4  «NVE Atlas». *Vannkraft – Utbygd vannkraft – Magasin.*  Norges vassdrags- og energidirektorat. Besøkt 7. april 2014
2. ↑  «NVE Atlas». *Vassdrag – Nedbørfelt – Regine-enhet.*  Norges vassdrags- og energidirektorat. Besøkt 14. april 2015
3. ↑  Svein Jakob Saltveit og Åge Brabrand (2010). «Fiskeribiologiske undersøkelser i Aursjøen i Lesja og Nesset kommuner» (PDF). *Laboratorium for ferskvannsøkologi og innlandsfiske Rapport* (280).
4. ↑  Sensasjonelt arkeologisk funn – NRK Hedmark og Oppland

Eksterne lenker
---------------

* (en) Aursjøen – kategori av bilder, video eller lyd på Commons Rediger på Wikidata
* Flyfoto av Aursjøen før utbyggingen

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GeoNames **·** Sentralt stedsnavnregister
 |
**Opprydning:** Denne artikkelen trenger en opprydning for å oppfylle Wikipedias kvalitetskrav. Du kan hjelpe Wikipedia ved å forbedre den.

Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-01}}* etter påstanden. *2023-02*

**Freddy Holm** (født 3. september 1972 i Halden) er en norsk multiinstrumentalist, bandleder og produsent.

Holm var låtskriver og gitarist i bandet Cornflakes (1994–2002), countrypop-bandet Corazón (tidligere El Corazón) 2001–2007 og The Salmon Smokers (2012–).

Han har bidratt på plateinnspillinger og spilt sammen med kjente artister. Han driver studioet Kleiva Studio i Halden.

I 2022 vant han prisen for årets Americana-produsent i Norge.

Diskografi
----------

### The Cornflakes

* *The Cornflakes* (album) (1996)
* *Blink* (album) (1998)
* *Schizofren* (album) (2000)
* *Care* (singel) (1995)
* *Vinner* (singel) (1998)
* *Venner & fiender* (singel) (1998)
* *Suger* (singel) (1998)
* *Vinner/Blink* (singel) (1998)
* *Lykkelig* (singel) (1999)
* *Schizofren* (singel) (1999)
* *Speil* (singel) (2000)

### Corazón

* *El Corazón* (album) (2003)
* *Manda' morra – 14 sanger av Stein Ove Berg* (album) (2005), med Henning Kvitnes, Hilde Heltberg & Roy Lønhøiden
* *Dust to Shake* (album) (2006)
* *Karma* (singel) (2002)
* *I Found God In the Yellow Pages* (singel) (2003)
* *Ikke gråt om det er vinter og det snør* (singel) (2005)
* *By Your Side* (singel) (2005)
* *Fire In the Hole/Always* (singel) (2006)
* *Heaven Is a Lonesome Town* (singel) (2006)
* *You Are So Beautiful* (singel) (2007)

Referanser
----------

Eksterne lenker
---------------

* (en) Freddy Holm på Discogs Rediger på Wikidata

* (en) Freddy Holm på MusicBrainz Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN **·** MusicBrainz **·** Discogs
 |
Fjellpulk trukket av skigåer. Foto: 2007 
Pulk for frakt av barn. Foto: 2013 
**Pulk** er en sledeform som ligner mest på en rundbunnet eike, der meiene er erstattet av en antydning til kjøl. Navnet er hentet fra det finske ordet *pulkka*, som i sin tur kommer fra de samiske ordene *bulki* og *puhlke*.

Denne urformen er uten skjæker og slepes etter en kjørerein i snø, der den flyter oppå. Den er fortsatt i bruk, men henges i dag like gjerne etter en hund, skigåer eller snøscooter.

Videreutviklingen går på at den er blitt utstyrt med skjæker og brukes på samme måte som en skikjelke. Skjækene gjør at en ved transport av last eller barn ikke i samme grad er avhengig av noen bak til å bremse hvis farten øker for mye. Pulker av denne typen er ofte å se med småbarnsfamilier på fjelltur i snøen. De blir i dag laget av glassfiber eller plastmaterialer.

Samer med reinsdyr og pulk

Se også
-------

* Kjelke
* Slede

Eksterne lenker
---------------

* (en) Pulka – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Robert Badinter** (født 30. mars 1928 i Paris, død 9. februar 2024 i Paris)[17] var en fransk advokat, politiker (*Parti Socialiste*) og debattant, mest kjent for sitt aktive engasjement mot dødsstraff.[18] Han var justisminister i François Mitterrands første regjering, under statsministrene Pierre Mauroy og Laurent Fabius, fra 1981 til 1986.[19]

Liv og virke
------------

### Advokat

Robert Badinter ble fremtredende som forsvarsadvokat i 1960-årene, og deltok som forsvarsadvokat i den beryktede rettssaken mot Claude Buffet og Roger Bontems i 1972. Badinter, som forsvarte Bontems og ble kjent med ham personlig, ble dypt berørt da paret ble dømt til døden ved halshugging, for et dobbeltdrap som Buffet begikk under et opprør i *Clairvaux*-fengselet. 

Senere forsvarte han barnemorderen Patrick Henry med hell, og lyktes i å overtale juryen i den lavere rettsinstans, *court d'assise* i Troyes, til ikke å avsi en dødsdom, til tross for de svært sterke reaksjonene mot forbrytelsen. Badinter vendte dyktig juryen mot en dødsdom ved å snu prosessen mot selve dødsstraffen, og påberopte seg den tidligere henrettede barnemorderen Christian Ranucci og de personlige konsekvensene henrettelsen hadde for hans nærmeste. Henry ble dermed dømt til livsvarig fengsel, og ble løslatt i 2001. De umiddelbare reaksjonene antas å ha ført til at Jerome Carrein ble dømt til døden noen måneder senere i Douai, etter et lignende seksualdrap på en liten jente. 

Den siste henrettelsen fant sted samme år, av Hamida Djandoubi. Deretter ble alle dødsdommer tilsidesattt av presidenten. 

Badinter forsvarte også Philippe Maurice, hvis dødsdom var den siste som ble avsagt i Frankrike, i 1981. Etter *Parti Socialiste*s seier i president- og parlamentsvalget samme år ble Maurice benådet.

### Justisminister

Badinter ble utnevnt til justisminister i 1981, og høsten samme år la han fram for nasjonalforsamlingen et lovforslag om avskaffelse av dødsstraff. Forbudet ble vedtatt, kort tid etter likeså av Senatet. Badinter ble værende som justisminister til 1986.

### Senere virke

I 1986 ble han utnevnt av Mitterrand til formann for Det konstitusjonelle råd, som fører tilsyn med lovgivende etterlevelse av grunnloven.[19] Da han trakk seg fra dette rådet i 1995, ble Badinter valgt til senator, og forble det til han gikk av i 2011.
**Frosta Dampskibsselskap** var et rutebåtselskap på Frosta i Nord-Trøndelag.

Selskapet ble stiftet 29. oktober 1898 med en aksjekapital på 39 105 kroner, og med Christian Thaulow, Andreas Galtvik, Haakon Rochseth, Einar Olsen og Lars Flegstad som første direksjon. I mars 1899 ble DS «Frosta», bygd ved Trondhjems Mekaniske Værksted, satt i drift på ruten Trondhjem–Frosta–Stjørdal–Åsen. Anløpssteder på Frosta var Holmberget, Småland og Tautra. Den faste kaiplassen ved kanalen nederst i Prinsens gate i Trondhjem kalles «Frostakaia». I 1903 ble ruten utvidet til også å omfatte Leksvik og Vanvikan, og selskapet kjøpte gamle DS «Orkla», som ble omdøpt til «Tautra». I 1914 anskaffet selskapet DS «Lagatun», bygd i Kristiansund.

I 1940-årene hadde selskapet 25 ansatte. I tillegg til de tidligere nevnte rutene, trafikkerte selskapet rutene Frosta–Fløan–Trondhjem, Fånes–Frosta, Tautra–Trondhjem og Fånes–Leksvik–Vanvikan–Trondhjem. I 1957 ble Frosta Dampskibsselskap AS innfusjonert i Fosen Trafikklag AS.

Referanser
----------

1. ↑  Johansen, O.J. (1936). *Den tusenårige by ved Nidelven. Trondhjem fra Olav Tryggvason til Håkon VII*. Trondhjem: Aktietrykkeriet.
2. ↑  Rosvold, Knut A. «Frosta Dampskibsselskap». *Store norske leksikon*. Besøkt 15. november 2013.
3. ↑  Sætherskar, Johs. (red.) (1946). *Det norske næringsliv. Nord-Trøndelag fylkesleksikon*. Bergen: Det norske næringsliv forlag. s. 295–296.

|  |  |
| --- | --- |
| Oppslagsverk/autoritetsdata | Store norske leksikon
 |
**Annikken Kjær Haraldsen** (født 26. september 1970) er en norsk gårdbruker og tidligere politiker (V).

Hun var medlem av Levanger kommunestyre 2003–2007, herav leder i Venstres kommunestyregruppe 2003–2007 og medlem av formannskapet 2004–2007. Videre var hun medlem av Nord-Trøndelag fylkesting 2005–2007 og fylkesråd for kultur, inkludering og samiske spørsmål 2007–2011. Etter en opprivende nominasjonsprosess i Nord-Trøndelag Venstre, hvor André N. Skjelstad gikk av med seieren, frasa hun seg renominasjon til fylkestinget i 2011. Kjær Haraldsen har senere meldt seg ut av Venstre.

Kjær Haraldsen kommer fra Tønsberg og er bosatt med sin ektefelle på hans slektsgård Nedre Tynes i Levanger. Hun er utdannet revisor fra Telemark distriktshøgskole, har vært administrativ leder i naturfilmselskapet Skuggsjå, lærer og prosjektleder innen videregående opplæring i Nord-Trøndelag fylkeskommune, og seniorrådgiver i KS. Hun har vært styremedlem i Landkreditt Bank, Trøndelag Folkemuseum og Trønder-Avisa og tillitvalgt i landbrukets organisasjoner i Levanger.

Referanser
----------

1. ↑  «Haraldsen, Annikken Kjær». Levanger kommune. Arkivert fra originalen 2. mai 2013.
2. ↑  Sandmo, Espen (27. november 2010). «Skjelstad ble Venstre-topp». NRK Trøndelag. Besøkt 30. april 2018.
3. ↑  «Venstre valgte Skjelstad». *Levanger-Avisa*. 27. november 2010. Arkivert fra originalen 3. juli 2013. Besøkt 16. februar 2011.
4. ↑  Blikø, Trond (20. januar 2015). «Venstre-profil utmeldt». *Trønder-Avisa*. Arkivert fra originalen 1. mai 2018. Besøkt 30. april 2018.
5. ↑  «Ny jobb for Kjær Haraldsen». *Innherred*. 11. november 2015. Besøkt 30. april 2018.
6. ↑  «Venstre i fylkesrådet». Nord-Trøndelag Venstre. 13. februar 2010. Besøkt 30. april 2018.

Eksterne lenker
---------------

* (en) Annikken Kjær Haraldsen – kategori av bilder, video eller lyd på Commons Rediger på Wikidata

Portal: Trøndelag
**Hatprat** (fra engelsk *hate speech*) er ytringer som angriper personer eller grupper basert på deres kjønn, etnisitet, religion eller livssyn, nedsatt funksjonsevne eller seksuell orientering, kjønnsidentitet eller kjønnsuttrykk. Hatprat som er rettet mot et individ betegnes som mobbing, er den rettet mot en gruppe kalles den hatprat eller **hatretorikk**.

Definisjoner av hatretorikk tar gjerne utgangspunkt i intensjonen bak språkbruken, språkbrukens effekt eller den potensielle effekten språkbruken har på sitt publikum, det vil si tilhørerne eller leserne. Det er særlig hatretorikkens potensielle konsekvenser som gjør at språkbruken skiller seg fra andre typer ytringer, som for eksempel fornærmelser. Språkbruken kan få negative utslag for en gruppe, fordi den kan ramme dens rykte, status og selvfølelse. Enkelte typer hatprat-ytringer kan være straffbare etter straffelovens rasismeparagraf.

Referanser
----------

1. ↑  «Regjeringens erklæring mot hatytringer». regjeringen.no. Arkivert fra originalen 24. august 2017. Besøkt 23. august 2017.
2. ↑  Nilsen, Anne Birgitta (2014). *Hatprat*. Cappelen Damm Akademisk. ISBN 9788202453602.
3. ↑  Waldron, Jeremy. (2012). *The Harm in Hate Speech*. Cambrigde.
4. ↑  Weber, Anne. (2009). *Manual on Hate Speech*. Strasbourg: Council of Europe.
5. ↑  
	* Nilsen, Anne Birgitta. (2014): «Hatretorikk: den intolerante språkbruken».. I: *FLEKS-Scandinavian Journal of Intercultural Theory and Practice*; Vol 1, nr 1 (2014).
6. ↑  lovdata.no straffeloven §185

Eksterne lenker
---------------

* (en) Hate speech – kategori av bilder, video eller lyd på Commons Rediger på Wikidata
* Hva er hatprat?
* Europeisk fellesløft mot hatretorikk

|  |  |
| --- | --- |
| Oppslagsverk/autoritetsdata | Encyclopædia Britannica **·** Stanford Encyclopedia of Philosophy **·** LCCN **·** BNF **·** BNF (data) **·** NDL **·** NKC **·** BBC Things
 |
**FLK «Thorshammer»** (*Hammer'n* på folkemunne) var et flytende hvalkokeri tilhørende det norske rederiet Thor Dahl i Sandefjord. Skipet ble bygget ved William Doxford & Sons i Sunderland og overlevert rederiet Eagle Oil Transport Co i 1914 som oljetankeren DS «San Nazario». I 1928 ble hun solgt til Bryde & Dahls Hvalfangerselskap for ombygging til hvalkokeri.

DS «San Nazario»
----------------

«San Nazario» i 1920
«San Nazario» tilhørte en serie på ti supertankere og var et av verdens største tankskip. «San Nazario» gikk i tankfart mellom Mexico og Storbritannia.

Den 15. oktober 1917 ble «San Nazario» torpedert av en tysk ubåt sørvest for Scillyøyene på reise fra Plymouth til Tampico. Skadene var ikke større enn at hun var i stand til å gå til havn med hele mannskapet i behold.

FLK «Thorshammer»
-----------------

DS «San Nazario» ble høsten 1928 ombygget til et pelagisk hvalkokeri, dog uten opphalingsslipp, ved Framnæs Mekaniske Værksted og omdøpt FLK «Thorshammer». To av søsterskipene ble også ombygd til hvalkokerier omtrent på samme tid – «San Lorenzo» og «San Jeronimo» ble henholdsvis «Ole Wegger» og «Southern Empress».

De første sesongene fanget «Thorshammer» på de nylig oppdagede hvalfeltene i nærheten av Bouvetøya og langs iskanten. I sesongen 1929/30 ble det produsert 117 300 fat hvalolje, bare 2 300 fat mindre enn det moderne, nybygde kokeriet «Kosmos» med opphalingsslipp. Under 1930/31-ekspedisjonen ble Prinsesse Ragnhild Kyst oppdaget. Dette området er en del av det som senere fikk navnet Dronning Maud Land og som ble annektert av Norge i 1939.
I sesongen 1931/32, da hele den norske hvalfangstflåten holdt seg hjemme grunnet svikt i hvaloljemarkedet, ble Thorshammer oppgradert ved Wilton-Fijenoord i Rotterdam, der hun blant annet fikk montert opphalingsslipp og dobbel skorstein.

Ved krigsutbruddet i april 1940 gikk «Thorshammer» til Trinidad og deretter til Halifax, der hun ble utrustet for sesongen 1940/41. 14. januar 1941 slo den tyske hjelpekrysseren Pinguin til i Sørishavet og oppbrakte kokeriene «Ole Wegger», «Solglimt» og «Pelagos», mens «Thorshammer» unnslapp til Sør-Georgia etter å ha blitt varslet av norske hvalbåter. «Thorshammer» fortsatte fangsten gjennom nesten hele krigen som eneste norske hvalkokeri. Mellom sesongene i Sørishavet fanget hun ved Peru 1941–43.

I 1948 ble broa revet og nytt midtskip og bro bygget ved Harland and Wolff i Belfast.

Etter avsluttet fangstsesong 1961/62 ble «Thorshammer» solgt for opphugging i La Spezia etter at det mest verdifulle utstyret var blitt demontert.

Se også
-------

* Liste over flytende hvalkokerier

Referanser
----------

1. ↑  Ships hit during WWI: San Nazario uboat.net
2. ↑  
Ian B. Hart (2006). *Whaling in the Falkland Island Dependencies 1904–1931. A history of shore and bay-based whaling in the Antarctic* **(engelsk)**. Pequena. ISBN 0955292409.

Eksterne lenker
---------------

* (en) FLK «Thorshammer» – Den internasjonale sjøfartsorganisasjonen Rediger på Wikidata
* THORSHAMMER (I) lardex.net
* «Thorshammer». *Kaskelotten nr. 32*. Østfold Hvalfangerklubb. februar 2003. Besøkt 21. april 2009.
* San Nazario Helder Line

Portal: Andre verdenskrig
**Robert de Almendra Freitas** (født 16. november 1947 i José de Freitas i delstaten Piauí i Brasil, død 5. april 2021 i Teresina) var en brasiliansk lege og politiker.

Biografi
--------

Robert de Almendra Freitas var sønn av Ferdinand Carvalho de Almendra Freitas og Maria de Jesus Carvalho de Almendra Freitas. Han virket som ortoped ved *Hospital de Ensino Getúlio Vargas - HEGV/UESPI* i Teresina og var Piauís regionalsekretær for *Sistema Único de Saúde*. Han satt i Piauís lovgivende forsamling for partiet Democratas fra 1987 til 2003, i fire sammenhengende mandatsperioder. Han ble valgt til borgermester av byen José de Freitas i 2004 og ble gjenvalgt i 2008. Men så ble han anklaget for misigholdt og tvunget til å trekke seg fra embedet i 2010.

Robert de Almendra Freitas døde av covid-19 i Teresina den 5. april 2021 i en alder av 73 år.

Referanser
----------

1. 1 2   «Ex-deputado Robert Freitas morre aos 73 anos vítima de Covid-19 no Piauí», publisert i G1[Hentet fra Wikidata]
2. ↑  «Ex-prefeito Robert Freitas morre aos 73 anos por complicações da Covid-19». *Cidade Verde* **(portugisisk)**. 5. april 2021.
3. ↑  «Repositório de dados eleitorais». *Tribunal Superior Eleitoral* **(portugisisk)**. Arkivert fra originalen 24. februar 2021. Besøkt 25. mai 2021.
4. ↑  «Ex-deputado Robert Freitas morre aos 73 anos vítima de Covid-19 no Piauí». *G1* **(portugisisk)**. 5. april 2021.
Et sjøkart over Subic Bay fra 1902
**Subic Bay** er ei bukt som utgjør en del av Luzonhavet på vestkysten av øya Luzon på Filippinene, omkring 100 km nordvest for Manilabukten. Ved dens kyst lå det tidligere en stor amerikansk flåtebase, U.S. Naval Base Subic Bay. Nå er det et industri- og handelsområde som har navnet Subic Bay Freeport Zone.

Skipsvrak i Subic Bay
---------------------

De fleste av vrakene i Subic Bay stammer enten fra den spansk-amerikanske krigen i 1898 eller fra andre verdenskrig, hvor en rekke japanske skip ble senket av amerikanske fly.

***El Capitan*** var et fraktskip på nesten 3 000 tonn og knapp 130 meter langt. Det sank i Subic Bay hvor det sitter på en skrånende bunn.

Helvetesskipet ***Oryoku Maru:*** Den 15. desember 1944 sank det med 1 619 amerikanske og britiske krigsfanger om bord. Skipet ble senket av et kraftig bombardement fra amerikanske jagere mens det var på vei fra Subic Bay til Japan. Skipet var mindre enn en halv kilometer fra Alava-kaien da det ble angrepet. Rundt 300 fanger døde under den korte reisen fra Manila og under angrepet.

***Seian Maru:*** Under et luftangrep mot Subic Bay ble det 3 712 tonn tunge fraktskipet *Seian Maru* bombet og senket. Det skjedde 19. desember 1944, kun fire dager etter senkningen av *Oryoku Maru*.

**LST (Landing Ship Tank):** Dette er et av de større LSTer som er spredt på bunnen av Subic Bay. Det fikk åpnet bunnventilene i 1946, midt i Subic Bay mellom den sørlige enden av rullebanen og Grande Island.

Det gamle USS *New York*, som var blitt omdøpt til USS ***Rochester*** i 1917: I begynnelsen av den japanske invasjonen av Filippinene, fungerte dette skipet som flytende verksted og lager. Selv om det allerede var tatt ut av tjeneste var det pansrede skroget for verdifullt til at man kunne la det erobres, så bunnventilene ble åpnet i desember 1941 av amerikanske styrker.

***San Quentin:*** Under den spansk-amerikanske krigen i 1898, lot spanjolene deres skip *San Quentin* gå ned i håp om å blokkere passasjen mellom Grande Island og Chiquita Islands ved munningen av Subic Bay.

Eksterne lenker
---------------

* Subic Bay Area Tourist, Visitor and Accommodation Information (engelsk)
* Satellitfoto fra mars 2004
* Subic Bay Philippines Arkivert 29. mai 2020 hos Wayback Machine. (engelsk)
* Subic Bay News (engelsk)
* Nyheter og informasjon om Subic Bay (engelsk)

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** LCCN **·** GeoNames
 |

Portal: Andre verdenskrig
**Lars Tore Bøe** (1958–2023) var en norsk lærer, forfatter og journalist bosatt i Fredrikstad. Han utga bøkene *Øksemord! Justismord! Andre Bjerke og Lilandsaken* (Cappelen 1993) og *Det femte bud* (Schibsted 1995). Kammerspillet *Fru Birgitte til Elingaard* om salmedikteren Birgitte Christine Kaas ble oppført på herregården Elingård i 1995 med musikk av Egil Hovland, Søren Gangfløt og forfatteren. 

I 1996 skrev Bøe *Pasjonssonettene*, åtte sonetter med temaer fra evangelienes pasjonsfortellinger. Disse ble fremført i Onsøy kirke påsken 1996 med musikk av blant andre organist Trine Krå og forfatteren. Kunstneren Hans Saenger har senere laget bilder til sonettene. Bøe tonesatte dikt av den glemte arbeiderdikteren Johan Simensen. Disse har ved flere anledninger blitt fremført av pianisten Wenche Tuman og sangeren Lasse Johnsen. Bøe fikk Fredriksstad Riksmålsforenings pris i 1995. 

Bøe studerte også teologi og vikarierte i perioden 2011–2012 som prest i Den norske kirke, først i Borge og Rolvsøy i Borg bispedømme, så et halvt år som sogneprest til Aldersund og Træna.

Referanser
----------

1. 1 2   «Lars Tore Bøe | Minneside», verkets språk bokmål, utgitt 8. januar 2024, besøkt 30. desember 2023[Hentet fra Wikidata]

Eksterne lenker
---------------

* 

* (no) Publikasjoner av Lars Tore Bøe i BIBSYS

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
Rekonstruksjon av en daneøks basert på en original funnet i Tower of London.
**Daneøks**, eller **den danske øks** er en stridsøks som hovedsakelig ble brukt i vikingtiden og tidlig middelalder. Andre navn er også **engelsk langøks**.

Øksen har et bredt blad og et langt skaft opptil en meter.

Historie
--------

En daneøks på Bayeux-tapetet.
I løpet av 900- og 1000-tallet var daneøksen populær utenfor Skandinavia, i området der påvirkning av vikingene var sterk, slik som i England, Irland og Normandie.[] Historiske beretninger forteller om daneøksen som et våpen for krigereliten i denne perioden, som for eksempel huskarler (dansk: *huskarle*) fra det angelsaksiske England.[]

På Bayeux-tapetet, som viser hvordan William Erobreren vant Englands trone, blir daneøksen nesten utelukkende brukt av huskarler. Disse var Harold Godvinsons nærmeste soldater under slaget ved Hastings. Bayeux-veven viser også en normanner som kløyver et hestehode med ett slag.

Daneøksen ble også brukt av væringene kjent som *pelekyphoros phroura* (πελεκυφόρος φρουρά), «den øksebærende vakt». [] Bilder fra Konstantinopel viser en vakt fra væringene som holder en høy øks.

Se også
-------

* Bondeøks

Referanser
----------

1. ↑  Vikingernes økser Arkivert 17. juni 2016 hos Wayback Machine..
2. ↑  «Bayeux Tapestry image». Cache-media.britannica.com. Arkivert fra originalen 8. oktober 2011. Besøkt 22. oktober 2013.
**VH1** (**VH-1: Video Hits One** frem til 1994) er en amerikansk TV-kanal som sender musikk- og livsstilsprogrammer. Den ble startet i januar 1985 av Warner-Amex Satellite Entertainment, på det tidspunktet del av Warner Communications som også eide MTV. Begge kanalene eies nå av Viacom. Kanalen ble opprettet med henblikk på et mer voksent publikum enn søster-kanalen MTV.

Kanalen er opphavet til VH1 Classic, VH1 Soul, VH1 Uno og VH1 MegaHits. Sistnevnte ble nedlagt grunnet lave seertall. Mange land har dessuten egne versjoner av VH1, slik som blant annet Storbritannia, Tyskland, Danmark og India.

Programmer
----------

Kanalen er kjent for musikkprogrammer som blant annet *Video Countdown*, *Behind the Music*, *VH1 Divas* og *Pop-Up Video*. Ved siden av rene musikkprogrammer er den også kjent for serier som blant annet *Hogan Knows Best* (2005-2007) og *Rock of Love with Bret Michaels* (2007-2009).

Historie
--------

Da VH1 startet opp i Europa hentet de mange av programlederne (VJs) fra MTV Europe. Idag har den europeiske versjonen av VH1 i praksis ingen programledere.

Referanser
----------

1. ↑

Eksterne lenker
---------------

* (en) Offisielt nettsted Rediger på Wikidata

* (en) VH1 – kategori av bilder, video eller lyd på Commons Rediger på Wikidata


| * v
* d
* r
Norges flagg TV-kanaler i Norge |
| --- |
| NRK | 
* NRK1
* NRK2
* NRK3
* NRK Super
* NRK Tegnspråk

 |
| TV 2 | 
* TV 2 Direkte
* TV 2 Livsstil
* TV 2 Nyheter
* TV 2 Sport (Premium)
* TV 2 Zebra

 |
| Discovery | 
* TVNorge
* FEM
* MAX
* VOX
* Discovery
* Eurosport
* ID
* TLC

 |
| Viaplay | 
* TV3
* TV3+
* TV6

 |
| Lokal-TV | 
* Bergen Student-TV
* fvntv
* SeByen
* Trønder-TV
* TVA
* TV Halden
* TV Haugaland
* TV Modum
* TV Nordvest
* TV Nord
* TV Telemark
* TV Vest
* TV Vestfold
* TV Østfold 24
* TV8 Follo
* TV8 Sunnmøre
* Viking TV

 |
| Øvrige | 
* Auto Motor Sport
* Empo TV
* Kanal 10
* Matkanalen
* MTV
* Utrop TV
* VGTV
* Visjon Norge

 |

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**Nylig avdød:** Artikkelen handler om en person som døde nylig. Slike biografier kan bli hyppig endret og oppdatert. Les som vanlig Wikipedia med kritisk sans.

**Terje Roll Danielsen** (1956–2023) var en norsk forretningsmann og politiker (H).

Biografi
--------

Han var en betydelig eiendomsutvikler i Trondheim. Sammen med Petter Grendahl kjøpte Roll Danielsen i 1997 tomten etter det tidligere Trondhjems Mekaniske Værksted på Nedre Elvehavn, som i 2000 var ombygget og ble åpnet med kjøpesenteret Solsiden, en rekke serveringssteder og kulturfasiliteter, foruten andre nærings- og boligformål. Roll Danielsen kjøpte i 2002 også Proviantgruppen, etablert i 1996, med flere restauranter. I 2003 ble han kåret til en av Trondheims mektigste av *Adresseavisen*s lesere.

Roll Danielsen var styremedlem i mediehuset Adresseavisen/Polaris Media fra 2002 til 2011 og styremedlem i SpareBank 1 Midt-Norge fra 2001 til 2008. I 2006 kjøpte Roll Danielsen Orkla Medias tidligere eierpost i Adresseavisen, hvor han ble den største private aksjonæren, noe som skal ha vært for å sikre et trøndersk majoritetseierskap ved fusjonen av flere mediehus til Media Norge. Schibsted solgte seg imidlertid ned i Adresseavisen og Harstad Tidende Gruppen, som ble fusjonert til Polaris Media. Under finanskrisen i 2008/2009 mistet aksjene mye av sin verdi, og Roll Danielsens selskaper måtte i 2010 åpne konkurs.

Roll Danielsen begynte i 1980-årene som journalist i *Adresseavisen* og tidsskriftredaktør, senere som markedsdirektør i Aker. Han var blant annet styreleder ved Trøndelag Teater og Meglerhuset Nylander i Trondheim, styremedlem i flere eiendomsselskaper, medlem av Trondheim bystyre for Høyre, leder i Klubselskabet Harmonien og medlem av menighetsrådet for Nidaros domkirke og Vår Frue kirke.

Referanser
----------

1. ↑  Okstad, Gunnar (22. desember 2023). «Han har hatt stor betydning for byutvikling. Nå er han død.». *mn24.no* **(norsk)**. Besøkt 22. desember 2023.
2. ↑  Rensvik, Alexandra Kosowski (22. desember 2023). «(+) Terje Roll Danielsen er død». *Nidaros* **(norsk)**. Besøkt 22. desember 2023.
3. ↑  Smedsrud, Morten og Grann, Annemona (16. februar 2017). «Først og sist på Solsiden». *Adresseavisen*. Besøkt 23. april 2018. CS1-vedlikehold: Flere navn: forfatterliste (link)
4. ↑  Okstad, Gunnar (30. oktober 2006). «Roll dropper restaurantdrift». *Adresseavisen*. Arkivert fra originalen 23. april 2018. Besøkt 23. april 2018.
5. 1 2 3  Sunnanå, Lars Magne (27. september 2006). «Norges nye mediebaron». E24.no. Besøkt 23. april 2018.
6. 1 2 3  Holstad, Grete (16. januar 2016). «Nå er punktum satt for Roll Severin-konkursen». *Adresseavisen*. Besøkt 23. april 2018.
7. ↑  «Konkurs med 700 millioner i gjeld». NA24.no. 30. november 2010. Besøkt 23. april 2018.
8. ↑  Holstad, Grete og Winge, Åge (30. juni 2011). «Kjempelån på vandring». *Adresseavisen*: 29. CS1-vedlikehold: Flere navn: forfatterliste (link)
**Christian Blom** (født 28. mai 1870 i Horten, død 30. november 1960) var en norsk marineoffiser, skipskonstruktør, politiker og verftsdirektør. Han var Norges første ekspert på ubåter, utdannet i Paris 1896–1898 etter avsluttet sjøkrigsskole. Han var ansatt ved Marinens Hovedverft i Horten fra 1899 til 1935, viseadministrerende direktør fra 1915, og administrerende direktør fra 1929.

Blom var også stortingsrepresentant for partiet Høyre og bykretsene Holmestrand, Horten, Tønsberg, Sandefjord, Larvik i periodene 1928-1930 og 1931-1933. Han var en av grunnleggerne av Norges Standardiseringsforbund i 1922, og den første styreformann i organisasjonen. Han konstruerte og tilså byggingen av skoleskibet Christian Radich ved Framnæs Mekaniske Værksted i Sandefjord i 1936–1937.

Under annen verdenskrig var han stasjonert i Lunenburg i Nova Scotia i Canada, hvor han ledet ombyggingen av norske hvalbåter til minesveipere. Han var samtidig rådgiver for den kanadiske regjeringen i krigsspørsmål.

Slekten Blom kommer fra Skien.

Referanser
----------

1. ↑   Stortinget og statsrådet : 1915–1945. B. 1 : Biografier, side(r) 137[Hentet fra Wikidata]
2. ↑   NSD – Norsk senter for forskningsdata, www.nsd.no[Hentet fra Wikidata]
3. ↑  Om Christian Blom på NSD[*død lenke*]

Eksterne lenker
---------------

* *Artikkelen har ingen egenskaper for politikerdatabaser i Wikidata*

|  |  |
| --- | --- |
| Oppslagsverk/autoritetsdata | Historisk befolkningsregister
 |
**Eli Kristin Hanssveen**, tidligere *Hagen*, (født 20. november 1973) er en norsk sanger og sopran. Hun har siden 2007 vært vært fast solist ved Nasjonaloperaen. Høsten 2013 var hun med som en av ti finalister i programmet Stjernekamp på NRK, der hun kom på 4.-plass.

Eli Kristin Hanssveen er oppvokst på Biri og begynte tidlig med sang og musikk. Hun hadde bakgrunn som pop- og visesanger før hun begynte med klassisk musikk. Hansveens debutalbum som soloartist, *Som en bekk blir til en elv* kom ut i 1993 og i 1995 kom oppfølgeralbumet, *Slik som du*.

Hanssveen er cand.mag. med sang- og pedagogisk eksamen fra Norges Musikhøgskole. Hun debuterte på Den Norske Opera i 2002 som Valencienne i «Den glade enke». I 2007 ble hun fast ansatt ved Den Norske Opera og har hatt mange ledende roller i oppsetninger som «Barabbas», «Die Flädermaus», «Jorden rundt på 80 dager» og «Hamsun i kjærlighet».

I 2009 mottok hun som første vinner Tom Wilhelmsens Opera og Ballettpris sammen med ballettdanseren Maiko Nishino-Ekeberg.

Høsten 2013 var Eli Kristin Hanssveen en av ti finalister i programmet Stjernekamp på NRK, der hun kom på 4.-plass .

Hun var tidligere gift med Odd Erik Hagen, som var visesanger og journalist i *Oppland Arbeiderblad*. Etter at han døde giftet hun seg med tømrer Pål Erik Hanssveen.

Ledende roller på Den Norske Opera
----------------------------------

* Zerbinetta i Ariadne auf Naxos
* Violetta i Jorden rundt på 80 dager
* The Silent Woman (concertante)
* Norina i Don Pasquale
* Valencienne i Den Glade Enke
* Magdalene i Barabbas
* Adele i Flaggermusen
* Nattens dronning i Tryllefløyten
* Musetta i La Bohème

Diskografi
----------

* Husker du? (med Odd Erik Hagen) (1992)
* Som en bekk blir til en elv (1993)
* Slik som du (1995)
* Kast meg ut (singel) (1995)
* Vals i valparaiso (med Odd Erik Hagen)(1998)
* Sempre Libera (2013)

Medvirker også på disse utgivelsene:

* Transistor med TNT (1999)
* Bensin på bålet med Vazelina Bilopphøggers (2007)
* Ambassadør med Musikkforeningen Suoni, Øyvind Strand (2006)

Utmerkelser
-----------

* Tom Wilhelmsens Opera og Ballettpris, sammen med ballettdanseren Maiko Nishino-Ekeberg.

Referanser
----------

1. ↑  Eli Kristin mottok pris
2. ↑  Eli Kristin røk ut av «Stjernekamp»
3. ↑  Bjørnstad, Malini Gaare (5. oktober 2013). ««Stjernekamp»-Eli ble enke som 32-åring». *seher.no* **(norsk)**. Besøkt 17. april 2019.

Eksterne lenker
---------------

* (en) Eli Kristin Hanssveen på Internet Movie Database Rediger på Wikidata

* (no) Eli Kristin Hanssveen hos Sceneweb Rediger på Wikidata
* (no) Eli Kristin Hanssveen - Den Norske Opera
* (no) Portrett: ELI KRISTIN HANSSVEEN
* (no) Et operatalent - i fri flukt

  


|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** NKC
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.

**VH1 Classic Europe** er en TV-kanal. Det er den europeiske utgaven av VH1 Classic som har sin opprinnelse i USA. Den startet 1. desember 2005. Kanalen blir operert av MTV Networks Europe i Warszawa, som igjen er en del av det amerikanske mediekonsernet Viacom. VH1 Classic er søsterkanaler med blant annet VH1, MTV og Nickelodeon.

Kanalen viser musikkvideoer og konsertoptak fra 1950-tallet og frem til 1999. I senere tid har VH1 Classic fokusert mer på musikk fra 70-tallet, 80-tallet og 90-tallet. Musikken fra 50-tallet og 60-tallet blir spilt noe sjeldnere. I tillegg er kanalen reklamefri, noe som betyr at VH1 Classic Europa virkelig kan kalles en 24 timers musikkTV-kanal.

For å se kanalen i Norge må man ha digital-TV eller parabolantenne. Canal Digital sender den fra 18.00-06.00, mens Get viser den hele døgnet.

VH1 Classic EUR er den europeiske utgaven og sendes i følgende land: Østerrike, Bosnia-Hercegovina, Bulgaria, Tsjekkia, Danmark, Finland, Frankrike, Tyskland, Ungarn, Israel, Italia, Norge, Portugal, Romania, Russland, Slovakia og Sverige.

Andre internasjonale kanaler
----------------------------

* VH1 Classic US – lansert 1. mai 2000.
* VH1 Classic UK var en kanal basert på samme format som den amerikanske utgaven, og var i drift fra 1. juli 1999 til 1. mars 2010, før den ble omprofilert til MTV Classic.
* VH1 Classic Brazil er den brasilianske versjonen av VH1 Classic og ble lansert i 2010,

Se også
-------

* VH1
* MTV
* ViacomCBS
**Peder Norden Sølling** (født 1758, død 1827) var en dansk-norsk sjømann og båtkonstruktør. Han er kjent for å ha skaffet norske loser båter med dekk. Peder Sølling ble født i Kristiansand. I 1760 flyttet faren, som var dansk, tilbake til København der Peder vokste opp. 16 år gammel gikk han til sjøss, og var 24 år i Det ostindiske kompani. Som sjømann ble han flere ganger liggende værfast i norske havner. Vinteren 1779 måtte han overvintre i Kleven ved Mandal. Her fikk han god kjennskap til losene sin arbeidsforhold, og hvor mange av de som mistet livet på havet. Etter Sølling sitt syn var det bruken av åpne båter som var grunnen til dette.

I 1798 mønstret han av i England. Han kjøpte en heldekket båt som han seilte til København og viste fram. Året etter seilte han til
Norge med kongen sin godkjenning om å bygge tre dekkede losbåter. Den første losbåten ble, mot losene sin vilje, tvangsstasjonert på Svenner losstasjon. Losene ville ikke ha de, trolig mest på grunn av kostnadene det førte med seg. Det gikk ikke lang tid før losene så hvor mye tryggere dekkede båter var.

Sølling bodde i Larvik i tidsrommet 1801–1815. Han holdt kurs for båtbyggere i bygging av dekksbåter. Selv var han medeier i et båtbyggeri som bygget 29 båter i dette tidsrommet. Hver sommer seilte han langs kysten for å demonstrere dekksbåt for losene. Disse losbåtene var helst 25 – 30 fot lange. De hadde kutterrigg og ble regnet som de beste seilerne i Norge på den tiden. Under Napoleonskrigene, særlig etter bombingen av København i 1807, var det behov for raske båter til posttransport. Noen av de dekkede losbåtene var rekvirerte til kapervirksomhet mot engelske handelsfartøy.

Etter 1814 måtte alle offiserer sverge troskap til kong Karl III Johan av Norge. Dette godtok ikke Peder Sølling, og flyttet tilbake til Danmark. I 1819 startet han Stiftelsen Bombebøssen, som arbeidet for velferden til danske sjøfolk, og som ennå er i drift.

Kilder
------

* Arne. R. Hole: *Båter og Kystfolk*, Aschehoug, 2007. ISBN 978-82-03-23405-7
* Fredrik Denneche:*Lystbåter og Kappseilas. Seilsporten kommer til Norge.* Oslo 1981 ISBN 82-504-0479-3
* Hartvig W. Dannevig og Jo van der Eynden:*Skagerak. Fiskerens historie* Gyldendal Norsk Forlag 1986 ISBN 82-05-16727-3
* Jarle Georg Bjørklund og Arne Emili Christensen:*Peder Norden Sølling – Den dekkede losbåtens far* Utgitt av Kystverkmusea i samarbeid med Kystverket 2012 ISBN 978-8292994-02-3

|  |  |
| --- | --- |
| Oppslagsverk/autoritetsdata | Lokalhistoriewiki **·** Store Danske Encyklopædi **·** Dansk biografisk leksikon **·** Historisk befolkningsregister **·** VIAF **·** ISNI
 |
**Sveinung Sandberg** (født 5. desember 1977 i Bergen) er en norsk sosiolog og kriminolog.

Sandberg ble cand.polit. i sosiologi ved Universitetet i Oslo i 2003 og var deretter ansatt som stipendiat ved Sosiologisk institutt ved Universitetet i Bergen, der han tok ph.d.-graden i 2009 med avhandlingen *Symbolic Capital and Linguistic Practice in Street Culture*. Deretter var han postdoktor ved Institutt for sosiologi og samfunnsgeografi ved Universitetet i Oslo. I 2013 ble han ansatt som førsteamanuensis ved Institutt for kriminologi og rettssosiologi, og i 2014 ble han professor ved samme institutt.

Hans forskning kretser rundt terrorisme, marginalisering, vold, maskulinitet, illegale rusmidler og sosiale bevegelser, ofte med en narrativ eller diskursanalytisk vinkling.

Referanser
----------

1. ↑   Tsjekkias nasjonale autoritetsdatabase, NKC-identifikator osa20231180005, besøkt 14. mars 2023[Hentet fra Wikidata]
2. ↑  Sveinung Sandberg
3. ↑  «Disputas: Sveinung Sandberg». Arkivert fra originalen 24. juni 2021. Besøkt 24. juni 2021.
4. ↑  Sveinung Sandberg, informasjonsside hos universitetet i Oslo

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** ORCID **·** SUDOC **·** NKC
 |
**«Rauma»** var, sammen med «Otra», en av to spesialbygde minesveipere bygd av Nylands Verksted i Oslo før andre verdenskrig.

Da krig virket å være i anmarsj i Europa ble det bestemt at Norge skulle forsterke sine styrker innen minekrig. Først ble eksisterende skip omgjort til mineskip, men det ble fattet at mer egnede skip trengtes.

Begge skipene ble fullført kort tid før den tyske invasjonen av Norge i april 1940.

Som andre skip i Otra-klassen brukte skipet *Oropesa*-sveip for minesveiping.

Historie
--------

### Før krigen

Skipet ble bygget sammen med søsterskipet «Otra» og ble fullført i september 1939. 

### Under invasjonen av Norge

«Rauma» og «Otra» var på vei til vestlandet for å rydde minefelt. «Rauma» kom med skipet «Olav Tryggvason» i kamp mot de tyske Räumboote-skipene «R-17» og «R-27» på Horten havn. Rauma tok kraftig beskytning fra R-27, og kaptein Itn. l. K. Winsnes ble drept sammen med en annen dekksmann. Seks andre ble skadet..

### I tysk eierskap

Tyskerne tok «Rauma» som krigsbytte den 9. april 1940. Skipet ble satt inn i tysk tjeneste den 18. april som «NO 01 Kamerun».

I 1941 ble skipet omdøpt til «V 6512 Kamerun». Navnet kommer av den tidligere tyske kolonien Kamerun, som ble tapt etter første verdenskrig.

Etter krigen ble «V 6512 Kamerun» satt inn i mineryddingsarbeidet i Norge og Østersjøen.

### Tilbakelevering til Norge

I 1947 ble skipet gitt tilbake til Den kongelige norske marine og ble omdøpt til KNM «Rauma».

Den 21. august 1959 ble skipet lagt opp i Horten, og skipet ble solgt til en skraphandler i april 1963.

Se også
-------

* «Otra» (1939)
* Kriegsmarine
* Sjøforsvaret.

Referanser
----------

1. 1 2 3 4 5 6 7 8  Skipet.no (nedlastbart dokument)
2. ↑  Forsvarets museer - side om minesveipere. «Arkivert kopi». Arkivert fra originalen 14. mars 2015. Besøkt 14. mars 2015.
3. 1 2 3  Forsvarets museer «Arkivert kopi». Arkivert fra originalen 2. april 2015. Besøkt 14. mars 2015.
**Odd Wullum** (født 23. oktober 1911, død 18. november 1943) var en norsk motstandsmann som falt under andre verdenskrig. Wullum var en del av Wærdahl-gruppen som opererte i sentrale deler av Trøndelag under andre verdenskrig.

Wullum ble arrestert 10. oktober 1943, grovt torturert i Bandeklosteret, og overført til Trondheim kretsfengsel (Vollan). Wullum skulle sammen med andre medlemmer henrettes 17. november 1943, men klarte å rømme to dager før.

Wullum fikk hjelp av motstandsfolk og skulle smugles til Stjørdal og derfra videre over til Sverige. Sjåføren fikk imidlertid bilen ødelagt i en kollisjon, og man måtte finne et alternativ. Valget falt uheldigvis på infiltratøren Karl Ludvig Adding, som informerte Gestapo. Bilen ble stoppet i Solbakken i Hommelvik. Wullum klarte å skyte og drepe SS-führer Johann Besgen før han selv ble drept.

Ved åstedet ble det 13/10-1946 avduket en minnestein, med flere hundre oppmøtte.

Wullum var gift og hadde ett barn.

Referanser
----------

1. 1 2 3   Våre falne, side(r) 549, urn.nb.no[Hentet fra Wikidata]
2. 1 2  
*Våre Falne, Fjerde bok*. 1951. s. 549.
3. ↑  
«Flere av Rinnanbandens medlemmer foran sammenbrudd». *Lofotposten*. 3. juni 1946. s. 4.
4. ↑  
John Lyng (1948). *Forræderiets epoke*. s. 108.
5. ↑  
«SS-führer Besgen». Besøkt 6. juni 2022.
6. ↑  
*Stjørdalingen*. 15. oktober 1946.  Manglende eller tom `|tittel=` (hjelp)

|  |  |
| --- | --- |
| Oppslagsverk/autoritetsdata | Historisk befolkningsregister **·** Fangeregisteret **·** Våre falne

 |
**Frode Søreide** (født i 1979) er en norsk journalist, programleder og skuespiller som har vært ansatt i Norsk rikskringkasting gjennom flere år. Han har blant annet vært programleder for programmet *Solgt*! i åtte år.

Søreide er fra Høyanger. Han startet som journalist i Ytre Sogn Avis. Han tjenestegjorde som journalist i Forsvaret og arbeidet i NRK Sogn og Fjordane og NRK Hordaland før han startet på NRK sin avdeling på Marienlyst i Oslo.

Søreide arbeider nå i NRK Sport, hvor han har jobbet siden 2018, men er også å se i andre av NRK sine produksjoner som Draumehuset.

Søreide benytter nynorsk i arbeidet.

Referanser
----------

1. ↑   www.nrk.no[Hentet fra Wikidata]
2. ↑  Thoresen, Klara Skovro (2. oktober 2018). «Frode Søreide er ferdig med Solgt!». *NRK* **(norsk nynorsk)**. Besøkt 8. januar 2022.
3. 1 2  NRK (24. august 2000). «Søreide, Frode». *NRK*. Besøkt 8. januar 2022.
4. 1 2  Linkedin - Frode Søreide
5. ↑  Østerud, Maia (10. august 2016). «Draumehuset». *NRK*. Besøkt 8. januar 2022.
Sotpraktbille (*Melanophila acuminata*) er en art praktbiller som lever og formerer seg i trær som er drept under skogbrann. Den er en sårbar art som er sjelden i Norge.

Utbredelse
----------

Sotpraktbille lever og legger egg i soleksponerte, nylig brente, stående, døde eller døende trær. Larven utvikles mellom barken og veden og nær bunnen av stammen eller på stammens synlige røtter. Den foretrekker furu, men kan også ta opphold i gran og bjørk.

Billens opprinnelige utbredelsesområde er den holarktiske sone, et samlebegrep for økosonene kalt den palearktiske sone og nearktis. Den finnes altså over det meste av Nord-Amerika, hele Europa, Asia nord for India, og i den nordligste delen av Afrika.

I Norge er sotpraktbille vurdert som «sårbar» på Norsk rødliste for arter 2021. Årsaken er at det antas at den har forekommer over et svært begrenset areal og at forekomstene er kraftig spredt. Habitatet er i nedgang og siden branner naturlig forekommer ujevnt varierer populasjonene veldig i størrelse.

Galleri
-------

* bilde av billens larve på en trestamme av furuBillelarven
* bilde av billen sett fra sidenSett fra siden
* bilde av billen sett ovenfraSett ovenfra
* bilde av brent skog, billens habitatBillens habitat

Referanser
----------

1. 1 2 3 4 5 6  Ødegaard F, Hanssen O, Laugsand AE og Olberg S (24.11.2021). Biller: Vurdering av sotpraktbille Melanophila acuminata for Norge. Rødlista for arter 2021. Artsdatabanken.
2. ↑  *Melanophila acuminata* (DeGeer, 1774) i GBIF Secretariat (2023). GBIF Backbone Taxonomy. Sjekklistens datasett oppsøkt på *GBIF.org* 14. februar 2024.
3. ↑  *Store norske leksikon* (2005-2007): holarktiske region - dyregeografi i *Store norske leksikon på snl.no*. Hentet 14. februar 2024.

Eksterne lenker
---------------

* *Artikkelen er ikke koblet til Wikidata*
**Kristin Reitan** (født 27. mai 1953) er fra Grøa i Sunndal og har vært bosatt i Molde siden 2003. Hun gikk på gymnas i Molde, er utdannet lærer, og har vært misjonær i Peru. I 2003 begynte hun å skrive salmer. 

Hun har blant annet vært med på salme-verksted på Lia gård i Østerdalen i 2005 og har samarbeidet med flere komponister som har satt toner til salmene. 

Dåpssalmen "Kvite klede" er med i norsk salmebok. 

I Det Evangelisk Lutherske Kirkesamfunns (DELK) tilleggs-salmebok har hun og Hege Bålsrød salmen "Du er Ordet."

Kristin Reitan har med 5 av 51 salmer i sang- og salmeboka til kantor Harald Gullichsen "Vi synger med Maria" som kom ut i 2006. Med melodier og sats for orgel/klaver. 

Fjorten av salmene til Kristin Reitan og Eilert Tøsse ble presentert i en kirkekonsert i Molde domkirke i 2007. 

I 2019 kom "Ung kirkesang" med heftet "Skattejakt" til trosopplæringen i den norske kirke. Kristin Reitan og Hege Bålsrøds har ett bidrag der. Sangen "Vi har fått et liv."

I 2022 ga Kristin Reitan og Eilert Tøsse ut et hefte med 119 kor-salmer med tittelen "Det ble lys." 

I 2022 feiret kirkesamfunnet DELK 150-år og i deres salmekonkurranse ble denne med: "Sjå krossen som lyser" Tekst Kristin Reitan og melodi Anna Mette Hals Klyve.

Kilder
------

* Vidar Kristensen. *Stevnemøte med Salmeboka*. Eide Forlag. 2019. side 470.

Eksterne lenker
---------------

* Offisielt nettsted Rediger på Wikidata